Tutubpoon Kapal Tulud Sompomogunan Kota Kinabalu

**Tutubpoon Kapal Tulud Sompomogunan Kota Kinabalu** (**KKIA**)  nopo nga tutubpoon kapal tulud sompomogunan id Kota Kinabalu, ibu negeri montok pogun Sabah, Malaysia. Poinladsong iti lobi kuang do  id ponong Kotonobon do longkod kakadayan. Di toun 2019, lobi ko' 9&nbsp;riong susumakai minomoguno do tutubpoon kapal diti, poposiliu do kinoyonon diti sabaagi tutubpoon kapal tulud koduo bobos osibuk id Malaysia kalapas do Tutubpoon Kapal Tulud Sompomogunan Kuala Lumpur montok do pamanahon susumakai & pamanahon do kapal tulud om kotolu bobos tosibuk id gana do kargo.

Nosiliu sabaagi wayaan tapangkal kumaa Kotonobon Malaysia, popotounda o tutubpoon kapal tulud diti do hab tapangkal montok MASwings, om hab kumoduo montok Firefly & Malaysia Airlines. Tutubpoon kapal tulud diti nogi nga hab koduo bobos tagayi montok AirAsia Malaysia id Malaysia kalapas do KLIA 2. Iso kaagu syarikat ponuludan miampai osiriba tambang i poinlongkod i Malaysia, MYAirline, nogi nga pinopoilo do palan montok momoguno tutubpoon kapal tulud diti sabaagi hab koduo. Hali pia miagal di, palan diti au nodimpot gama do nokotoguang o syarikat diti do kobolingkahangan kousinan di Gumas 2023. Syarikat ponuludan am suai miagal do *[[Sabah Air Aviation]]*, *Sabah Flying Club*, *Sazma Aviation* & *[[Layang Layang Aerospace]]* nopo nga pinopohimagon do **longkod toponsol** diolo do hiri.

Batik Air Malaysia (di pogulu otutunan sabaagi Malindo Air), tumimpuun kaagu do mimporogot id Tutubpoon Kapal Tulud Sompomogunan Kota Kinabalu sabaagi hab kumoduo miampai au no alaid. Id timpu diti, syarikat ponuludan diti nopo nga popoindalan no do ponuludan siwa mantad Kota Kinabalu om poimpokus kumaa operasi id KLIA & Tutubpoon Kapal Tulud Subang.

## Sajara

Tutubpoon kapal tulud nopo diti nga nokotimpuun sabaagi longkod tantara tawan i winonsoi do Tantara Jepun maamaso Pisangadan Pogun Kumoduo. Potilombus, notutunan iti sabaagi do **Jesselton Airfield** (otutunan o Kota Kinabalu sabaagi Jesselton di timpu nakatalib). Miinsomok do olimpupusan pisangadan, norumbak iti gama do bom mantad do Allied Forces. Kalapas pisangadan, Jabatan Ponuludan Awam (DCA) Borneo Utara (baino nopo nga Sabah) minaganu do operasi om ponginsanangan do tutubpoon kapal tulud diti.

Porkhidmatan susumakai nopo nga kakal pinotimpuun di Mikat 1949, miampai ponuludan Malayan Airways mingguan mantad Singapura, maya do Kuching om Labuan; wayaan nopo nga pinotilombus kumaa Sandakan di Manom 1949. Maamaso kotimpuunon toun 1950, tutubpoon kapal tulud diti kitudu sabaagi undorongon montok ponuludan insan montok duo minggu montok Hong Kong om Labuan, maya do Manila om Sandakan i poindalanon do Cathay Pacific. Porkhidmatan tawan domestik nopo nga pinoingkakat kawagu do Sabah Airways Limited (sumusuhut nopo nga otutunan sabaagi Borneo Airways) di toun 1953, i popiromut do kakadayan diti kumaa Sandakan, Kudat, Ranau, Keningau om Tawau.

Maamaso kotimpuunon do toun 1957, wayaan jalur sakot mantad nopo nga nosunian kawagu do roromu bitumen om nowonsoi kawagu o terminal wagu. Di toun 1959, pinanaru o wayaan kumaa 1,593 meter montok popomilo operasi Malayan Airways' turboprop Pesawat Viscount.

Maamaso kotimpuunon do toun 1963, wayaan diti pinogirot kawagu om pinanaru kumaa 1,921 meter montok popoula do operasi jet Malaysian Airways Comet 4. Ponuludan komersial om korikatan susumakai miampai momilogot-logot do miningkawas om bangunan terminal di lobi agayo nopo nga nuru do haro. Di kotimpuunon do 1967, pinoindalan do Cathay Pacific o porkhidmatan jet Convair 880 induo sominggu miampai tutubpoon kapal tulud diti om Hong Kong, om pinotingkod o pialatan id Manila.

Di toun 1969, iso firma porunding British nopo nga pinoingkakat montok momolingkum do Palan Induk montok pongingkakatan do KKIA miampai kitaang om oulud id piipiro dekad potilombus. Palan induk di nopo nga pinokito kumaa kerajaan miampai sogu kumaa: 
* popogirot om papanaru do wayaan gisom 2,987 meter montok popoula do operasi jet Boeing 707 om 747
* momonsoi do kompleks terminal wagu om nogi wayaan teksi pointindu i popiromut kumaa wayaan
* popotounda do kakamot navigasi, koumatan komunikasi om sistom binabang nokoburu montok wayaan.

Di toun 1970-an om 1980-an, iso bongunan terminal wagu winonsoi id sorobong do wayaan terminal mantad. Somok do toinsanan ponuludan komersial nopo nga pinopinda kumaa terminal di lobi wagu om lobi agayo. Kalapas dii, terminal mantad nopo nga otutunan sabaagi *Tutubpoon Kapal Tulud Laid*. Di toun 1992, DCA Sabah nopo nga nokokorporat om Malaysia Airports Holdings Berhad minaganu kawagu pongurusan om operasi tutubpoon kapal tulud. Projek pongingayaan potilombusan montok koduo-duo terminal nopo nga nokotimpuun di toun 2006, om di Milatok 2007, terminal mantad nopo nga pinungaranan kawagu sabaagi Terminal 2 om terminal di lobi wagu nopo nga otutunan sabaagi Terminal 1.

Id pintanga'an do 2005, kerajaan porsekutuan Malaysia pinapasaga do kara-karaja ponginsanangan om ponginwoguan do terminal tapangkal (Terminal 1) miampai projek pongingayaan wayaan miampai gatang RM1.4&nbsp;riong. Projek diti nopo nga minogintong do pongingayaan do wayaan mantad  kumaa  om ginayo terminal tapangkal nokoingkawas mantad  kumaa . Terminal 1 nopo nga milo popoula do apat Boeing 747, iso Airbus A330, turu Boeing 737, tolu Fokker 50 om tolu Dorniers id nonggo-nonggo timpu. Kiwaa 12 jetway montok kogunoon do susumakai. Menara kawalan trafik tawan, di pogulu nopo nga pinioput kumaa Terminal 1, rinumbak om sinoolihan do menara di poingkakat mintootoiso. Gama do alaid kalaja-kalaja monginsonong om pogolimumuan do Jabatan Penerbangan Awam Malaysia om kontraktor i kitonggungan montok popoindalan do projek dii, piromutan do wayaan om ponginsanagan ILS (Instrument Landing System) nopo nga pinourut kumaa S1 2014.

Asil mantad pongingayaan diti, tutubpoon kapal tulud timpu baino nopo nga kaanu popoula do kapal tulud bobos tagayo id pomogunan, Airbus A380. Nosiliu nogi o kinoyonon diti sabaagi tutubpoon kapal tulud kumoduo bobos tagayo id Malaysia, miampai kapasiti sontoun 12&nbsp;riong susumakai – 9&nbsp;riong montok Terminal 1 om 3&nbsp;riong montok Terminal 2.

Sabaagi hab ekonomi om riadah tapangkal id Borneo Malaysia, operator pogulu id tutubpoon kapal tulud nopo nga kohompit no do Air Macau, Airphil Express, Australian Airlines, Cathay Dragon, Cathay Pacific, China Northern Airlines, Dragonair, Far Eastern Air Transport, Fly Asian Xpress, HK Express, Korean Air, Lucky Air, Mandarin Airlines, Philippine Airlines, Jetstar Asia Airways, Shenzhen Airlines, SilkAir, Singapore Airlines, South East Asian Airlines, South Phoenix Airways, Thai AirAsia, Thai Airways International, Thai Smile, Tiger Airways, TransAsia Airways, Uni Air, Vladivostok Air om Wings Air.

Terminal 2 nopo nga sinompon di 1 Momuhau 2015 om toinsanan kapal tulud pinoundaliu operasi diolo kumaa Terminal 1. Kiwaa palan do momoguno Terminal 2 montok operasi kargo om ponuludan am.

## Pongingayaan om ponginsanangan
Di Madas 2023, Malaysia Airports Sdn Bhd (MASB) nopo nga minanahak do poruntukan soginumu RM8.4 riong montok program facelift tokoro. Facelift diti nopo nga pinapaampai do ponginsanangan pagawasan awam id terminal om i lobi nopo nga kohompit no pangaspalan kawagu wayaan om monginsonong do lot komersial om nogi sistom alamat awam (*PA System*).

Id kotimpuunon do Gumas 2023, Montiri Sasakayon Malaysia, Anthony Loke nokoboros do Malaysia Airports Holdings Bhd (MAHB) nopo nga kipalan timpu tanaru montok monginlaab do Tutubpoon Kapal Tulud Sompomogunan Kota Kinabalu sabaagi kotoundaan montok poporumpos do pangagaan koingkawasan ginumu susumakai mantad 9 riong kumaa 15.4 riong sontoun. Id suang do sisimbar poinsuat parlimen kumaa poguhatan di nuhot di Shafie Apdal, pinopoilo i Loke do Komontirian Sasakayon nopo nga mogintong kawagu om momusorou kawagu pogonuan do tana id sampaping do tutubpoon kapal tulud di haro mantad sabaagi soboogian mantad Palan Malaysia Ke-12. Id timpu diti, popoburu om syarikat inus momonsoi nopo nga id suang di timpu pamalanan impohon montok projek diti.

Gisom do Q1 2024, nakabanta no do Malaysia Airports o palan tindakan montok pongingayaan do tutubpoon kapal tulud dii. Timpu momonsoi nopo nga solinaid tolu toun om boogion kumaa 2 fasa.

Ponginlaaban timpu tobontol nopo nga kohompit no poingayaan do kinoyonon bongunan terminal Sompomogunan miampai 1 totobon do poruhangon, pamansayan liwang kapal tulud poruhangon, kinoyonon popoiliu korita kisimbau, kalaja kawagu montok koumatan tindal om tawan. Asil nopo mantad diti, kapasiti terminal 1 nopo nga koingkawas mantad 10 riong susumakai sontoun (mmpa) kumaa 12 mmpa miampai koimilaan montok popoula 33 kapal tulud id nonggo-nonggo timpu.

## Sogu kopoundolihan id Kimanis

Di Mahas 2022, Berjaya Land om Qhazanah Sabah Bhd Sabah nopo nga minanadalongon do memorandum pirotion montok mogintong kopoundolihan do Tutubpoon Kapal Tulud Sompomogunan Kota Kinabalu (KKIA) kumaa Kimanis, lobi kuang 60 km mantad kakadayan. Antakan di Madas 2023, ponorikohonon Qhazanah Sabah pinapalapur do sisimbar positif mantad ponoriukan pangagaan i pinabanta kumaa Unit Pamalanan Ekonomi Sabah om Komontirian Sasakayon, hali pia kasagaan muktamad nopo nga magandad do koutuson mantad Kabinet Negeri .

Sogu nopo di nga kohompit no pongingkakatan soginayo 6,070.5 hektar montok tutubpoon kapal tulud wagu, kakadayan tutubpoon kapal tulud om infrastruktur di kipionitan. Hali pia miagal di, ogumu kritikan di notorimo gama do kominagan dau, kinoyonon di pinosogu nopo nga id labus kakadayan, kobolingkahangan montok susumakai, om okuri sasakayon awam. Pongkritik nogi nga nakarait do milo inlaaban o tutubpoon kapal tulud mantad om kopoundolihan diti nopo nga mamaratu do ekonomi id Kota Kinabalu. 

Id kotimpuunon do 2024, Luguan Montiri Sabah Hajiji Noor om Menteri Sasakayon Porsokutuan Anthony Loke minansah do aiso palan montok mundaliu, miampai pinopoilo do kabagal tomod no o tutubpoon kapal tulud di haro mantad om kos kinoyonon wagu di akawas kopio.

## Terminal

### Terminal 1
Terminal 1 nopo nga terminal di bobos wagu om tapangkal id KKIA. Milo iti rikoton maya Ralan Kepayan, Ralan Lintas om Ralan Putatan i poinladsong id disan do kakadayan toi ko' kinoyonon kakadayan do Kepayan. Terminal diti nopo nga kaanu poporumpos soginumu 9&nbsp;riong susumakai monikid toun om nogonop miampai koumatan miagal do:
* 64 kaunter dumopitar sumuang montok ponuludan sompomogunan om domestik 
* 2 misin dumopitar sumuang x-ray bagasi om 5 misin x-ray bagasi longon (3 montok tumulud, 1 montok VIP om 1 montok kukumaraja)
* 36 kaunter imigresen (16 montok tumulud om 20 montok korikatan)
* 6 karusel bagasi
* 5 simbou (Simbau koiso: kinoyonon kinorikatan, simbau koduo: upis syarikat ponuludan om kapamanahan id pialatan do negeri, simbau kotolu: kaunter dumopitar sumuang om kapamanahan domestik/suai, simbau kaapat: upis Malaysia Airports, simbau kolimo: upis pontadbiran Malaysia Airports)
* 12 sunsuyan tawan (montok popotounda koumatan wayaan jet montok ponguludan tumampo, miampai 5 kapal talaab om 2 kapal tokoro toi ko' 12 kapal tokoro)
* 22 liwang undorongon kapal i kaanu popoula do kapal tulud talaab, okoro om nogi turboprop 
* 1,400 poilihan do korita

Reka bontuk do lajur tapangkal Balai Berlepas nopo nga naanu mantad reka bontuk do 'Wakid'. 'Wakid', id suang do koubasanan Sabah nopo nga simbol kotoundaan montok pamanahon di kirati. Piipiro wotik mantad tinaru Rungus om Bajau nogi nga pinosuang id suang do reka bontuk jubin do siliu. 

Ponuludan kumoiso i minamanau id talad do wagu nopo nga MH2637 kumaa Kuala Lumpur di jaam 06:50, om pamanahon kotohuri id talad laid nopo nga di 00:25. Malaysia Airlines nopo nga syarikat ponuludan tapangkal i popoindalan operasi id terminal diti.

Miampai am, ponuludan i popoindalan operasi sumuang om sumoliwan mantad Terminal 1 KKIA nopo nga kapal tulud tokoro. Hali pia miagal di, solinaid timpu pamanahon kotohuri, syarikat ponuludan miagal do Malaysia Airlines, AirAsia, Batik Air Malaysia om Jin Air popoingkawas do kakamot diolo kumaa kapal tulud talaab miagal do Airbus A330-300 om Boeing 777-200LR.

Suai ko' iri, KKIA nogi nga tutubpoon kapal tulud kumoiso id Malaysia i monorimo do Boeing 787 Dreamliner, i poindalanon do Diraja Brunei maamaso piipiro ponuludan kopointutunan produk maamaso di Milau 2013.<Montok timpu baino, kapal tulud bobos tagayo i koumbal gunoon do terminal diti nopo nga B777-300ER om Airbus A350 XWB.

Sobolum pandemi COVID-19, nokotoguang o KKIA piipiro kobolingkahangan maamaso id timpak do timpu hinonggo paayanan do kapal tulud nopo nga kirontob. Montok monolibamban kobolingkahang dii, pinointutun do  Malaysian Airports o piipiro liwang poinsuai-suai montok kapal tulud wagu id sampaping do hangar MASkargo. Liwang tosodu nopo nga papasaga do tolu kapal tulud tokoro toi ko' iso kapal tulud talaab miampai 1 kapal tulud tokoro id hinggo-hinggo timpu. Pinointutun nogi o pogintangan kawagu kumaa kapal tulud turboprop maamaso kumaa kinoyonon poilihan do jet tokoro montok papasaga do lobi ogumu kapal tulud B737/A320. Pamansayan do teluk poinsuai-suai diti nopo nga nopongo di Magus 2022 miampai kogumuan nopo nga gunoon do syarikat ponuludan kargo.

### Terminal 2

Terminal 2 nopo nga bongunan mantad do terminal id tutubpoon kapal tulud diti maamaso nokotimpuun do winonsoi. Milo do rikoton o terminal diti maya do Ralan Mat Salleh id Tanjung Aru om poinladsong id soborong do wayaan mantad Terminal 1. Terminal 2 nopo nga popotounda do porkhidmatan siwa poimbida om syarikat ponuludan osiriba gatang miampai syarikat ponuludan tapangkal i momoguno do terminal diti nopo nga AirAsia .

Di toun 2006, Terminal 2 nopo nga pinopoindalan do ponginwoguan omkopotilombusan miampai agayo montok popoyon do syarikat ponuludan osiriba gatang, nukaban kawagu di 1 Milatok 2007 maamaso do *Tahun Melawat Malaysia 2007*. Pinongo o karaja-karaja diti solinaid 27 tulan lobi tosopung mantad do palan mantad. Kiwaa 26 kaunter dumopitar sumuang montok ponuludan domestik om sompomogunan om 9 liwang poilihan do korita i kaanu popoula do kapal tulud tokoro om 7 misin x-ray bagasi, iso bilik VIP om 13 kaunter imigresen. Terminal dii nopo nga haro kapasiti montok popoula 3&nbsp;riong susumakai monikid toun.

Hali pia miagal di, liwang pongingayaan di poinrontob om ososok id Terminal 2, om montok popiiso do toinsanan operasi syarikat ponuludan id suang do iso terminal, syarikat ponuluidan id Terminal 2 nopo nga sinuhu do mundaliu kumaa Terminal 1. Koutuson diti nopo nga sinaap da do AirAsia, om au manu mundaliu o syarikat ponuludan dii hali pia nakaanu ponuhuan mantad kerajaan, nakatalib soginumu inlimo do tadauwulan kotohuri di 1 Magus 2015. Nopongo o kobolingkahangan diti soira nokosokodung o AirAsia montok mundaliu kumaa Terminal 1 di 1 Momuhau 2015 om sinompon o Terminal 2 maamaso pitanga tuong do tadau dii. Sinimbanan o Terminal 2 montok kargo, carter, ponuludan VIP om kogunoon ponuludan am.

Baino, kifungsi o Terminal diti sabaagi mongungulud kargo miagal do Raya Airways om piipiro syarikat Ponuludan Am miagal do Weststar om Layang-Layang. Wagu diti, maamaso ababayan negeri miampai ogumu VIP di nokorikot, jet soosongulun miampai siwaan nopo nga pinoundaliu kumaa Terminal 2 montok mongilag kososokon payanan do kapal tulud id Terminal 1.Iti kohompit no do Boeing BBJ2 om
Boeing 747-8(BBJ).

## Syarikat ponuludan om pakayaan

### Susumakai

### Kargo

## Trafik om statistik

### Trafik

### Statistik

## Koligaganan om kinaantakan
* 6 Mahas 1976 – Iso kapal tulud siwaan Sabah Air i mononggoi do piipiro montiri karajaan naratu id Sembulan miinsomok soira tumampo id tutubpoon kapal, 11 tulun napatai kohompit no do Luguan Montiri Sabah timpu dii, i Tun Fuad Stephens.
*4 Manom 1991 – Iso kapal tulud siwaan Grumman Gulfstream II naratu id iso nuluhon maamaso pamanahon kumaa tutubpoon kapal, toinsanan 12 tulun id suang kapal dii nopo nga napatai.

## Intangai nogi
*KKIA@Kimanis

## Sukuon

## Noputan labus

* Kota Kinabalu International Airport at Malaysia Airports Holdings Berhad
* KKIA Kota Kinabalu International Airport at Ministry of Transport (Malaysia)
* The old KKIA Terminal 2
* 
*